Agalega - Wikipedia

# Agalega

### Na Galipedia, a wikipedia en galego.

Mapa de Agalega

Agalega, grupo de dúas illas do Océano Índico pertencentes a Mauricio. 70 km² e 300 habitantes de fala crioula mauricia e relixión católica. Sitúase a uns mil quilómetros ao norte da Illa Mauricio, a 10º 24´ de latitude sur e a 56º 37´de lonxitude oeste.

## [editar] Xeografía

Localización das illas Agalega

A pesares de pertenceren ao grupo das illas Mascareñas, as illas Agalega están situadas moi ao norte das illas principais, constituindo un pequeno arquipélago a mais de medio camiño cara o grupo das Seichelles. As Agalega están 1122 quilómetros ao norte da illa Mauricio.

O territorio das Agalega consta de duas illas principais (North e a South Islands) cunha área total de 27 km², localizadas na periferia oeste de un largo atolón coralino. A North Island é a maior e mais poblada.

Na Illa Norte de 12,5 km de lonxitude e 1,5 km de ancho está a capital Vingt Cinq e a vila de La Fourche, ademais do aeródromo. O camiño que úne as diferentes localidades é coralino e areoso.

Na Illa Sur de 7 km de lonxitude e 4,5 km de ancho, tan só hai unha vila, Sainte Rite que a Enciclopedia Británica cita como a capital.Ten unha escola a "Jacques Le Chartier", un posto de policía e un pequeno hospital. Hai unha estrada pero poucos veículos.

O punto mais alto e a colina de Emerez na illa do norte. O clima é quente e húmedo e a temperatura media anual é de 26ºC, oscilando entre un mínimo de 22,5ºC e un máximo de 30,6ºC.

Nelas habita a lagartixa agalega (Phelsuma borbonica agalegae cheke), incluida na lista CITES de especies protexidas.

## [editar] Infraestructuras

O centro administrativo da illa está situado em Vingt Cinq e está a cargo dunha empresa pública mauriciana (OIDC - Outer Islands Development Corporation). A población total é de cerca de 300 habitantes, vivindo moi aillados, xa que non se permiten as visitas as illas (excepto en prestación de servizos).

Non hai rede de auga corrente. A auga potable provén da chuvia recollida por canalóns. A auga para outros usos provén de puzos. A electricidade é producida por xeradores diesel e o seu abastecemento limítase a certas horas.

O servizo de saúde componse por un oficial de saúde e unha comadrona. Médicos que veñen de Mauricio fan breves xiras ao longo do ano. Tamén reciben a visita dun maxistrado no curso do ano.

As principais exportacións da illa son a copra e mailo aceite de coco, habendo tamén unhas poucas cabezas de gando.

## [editar] Historia

As illas foron coñecidas polos árabes e malaios, pero non houbo asentamentos permanentes, foron tamén coñecidas polos navegantes portugueses que facían a rota entre Portugal e a India no século XVI.

Polo que respecta ao seu nome existen tres versións:

- Pode que o explorador Portugués Pedro de Masceranhas bautizara ambas illas no 1512, cando descubriu a illa Mauricio e a illa de Reunión. Así nomearía a Agaléga e a illa de Santa María (a altura da costa Este de Madagascar) en honor a dous dos seus veleiros, "Galega" y "Santa María".

- A segunda pista, a mais probable, é a que nos leva a Xoán de Nova, un mariñeiro galego ao servizo da coroa portuguesa. Foi coñecido polos seus mariñeiros baixo o apodo de Xoan Galego. Este bautismo está ben documentado en Os Novos Anais de Viaxe (Tomo 38, páxina 88). Está alí escrito que o chamado Xoan de Nova descubriu estas illas en 1501.

- A terceira pista do bautismo de ambas illas, é o do navegante Portugués Diogo Lopes de Sequeira. Sir Robert Scott explicou no seu libro que este navegante descubrira Agaléga en 1509 chamandoa Baixas da Gale Galeass Bank, Gale significa un vento de forza 8 en inglés. O nome fai referencia, irónicamente, a formación duhna borrasca que modelou as costas de ambas illas. Como consecuencia deste descubrimento, as cartas da rexión representaban os islotes como Gale, Galera, Galega y finalmente Agaléga.

## [editar] Enlaces externos

- Descripción da Agalega na Encyclopaedia Mauritiana (en inglês).
- Información xeral sobre a Agalega no site do goberno da Mauricio.

Xeografía en progreso: Este artigo de xeografía é, polo de agora, só un esbozo. Traballa nel e contribúe a que a Galipedia mellore e medre.

Traído desde "http://gl.wikipedia.org../../../a/g/a/Agalega.html"

Categorías: Mauricio | Illas e arquipélagos | Xeografía en progreso

##### Views

- Artigo
- Discusión
- Revisión actual

##### Procura

##### Outras linguas

- Deutsch
- English
- Español
- Eesti
- Français
- 日本語
- Polski
- Português
- Русский
- Српски / Srpski